CELEX: C2005/006/88
Language: et
Date: 2005-01-08 00:00:00
Title: Kohtuasi T-441/04: Hagi, mille esitas Jean-Claude Heyraud 2. novembril 2004 Euroopa Ühenduste Komisjoni vastu

8.1.2005   
            
            
               ET
            
            
               Euroopa Liidu Teataja
            
            
               C 6/45
            
         Hagi, mille esitas Jean-Claude Heyraud 2. novembril 2004 Euroopa Ühenduste Komisjoni vastu
   (Kohtuasi T-441/04)
   (2005/C 6/88)
   Kohtumenetluse keel: prantsuse
   Jean-Claude Heyraud, elukoht Brüssel, esitas 2. novembril 2004 Euroopa Ühenduste Esimese Astme Kohtusse hagi Euroopa Ühenduste Komisjon vastu. Hageja esindajad on advokaadid Sébastien Orlandi, Albert Coolen, Jean-Noël Louis ja Etienne Marchal, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada komisjoni otsus, millega kehtestati teise palgaastmele A3 edutatud ametnike nimekiri 2003. aasta ringi ametialase edutamise raames ja lükati tagasi hageja kandidatuur;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Käesolevas kohtuasjas vaidlustab hageja, kes on palgaastme A4 ametnik, ametisse nimetava asutuse otsuse mitte edutada teda kõrgemale palgaastmele 2003. aasta teise ringi ametialase edutamise raames.
   Oma haginõude toetuseks väidab ta, et rikuti personalieeskirjade artiklit 45 ja mittediskrimineerimise põhimõtet.
   Hageja täpsustab, et komisjonil on personalieeskirjades ettenähtud ametnike teenete võrdluse läbiviimiseks peadirektoraatide ja teenistuste poolt teenetepunktide jagamise “standard”, mida rakendatakse edutavate palgaastmel A4 olevate keskastmejuhtide puhul. Standardhinne määratakse vastavalt teenete punktide keskmisele, mis on antud A4 palgaastmel olevatele ametnikele, kes on teise ringi raames valitud välja edutamiseks palgaastmele A3 teise astme põhjal.
   Komisjoni poolt kasutatav meetod oleks põhjendatud ainult siis, kui keskmise arvutamine toimiks piisava arvu ametnike põhjal. Kuna hageja on oma talituses ainuke palgaastmel A4 olev ametnik, kes oli valitud välja 2003. aasta teise ringi edutamismenetluses, anti hagejale standardhinne 100 ja seda sõltumata tema teenetest ning erilistest kriteeriumitest, mida kasutatakse tema talituses teenete punktide määramisel.